b'\n_START_ARTICLE_\nHosea av Israel\n_START_SECTION_\nKong So av Egypt\n_START_PARAGRAPH_\nHosea kom til sist til \xc3\xa5 holde tilbake tributten han lovte den assyriske kongen, ettersom Horsa forventet st\xc3\xb8tte fra \xc2\xabSo, konge av Egypt\xc2\xbb. Det er uklart hvem denne kongen av Egypt er: en del forskere har argumentert for at \xc2\xabSo\xc2\xbb viser til den egyptiske byen Sais (som New English Bible antyder), og derfor viser til farao Tefnakht av det 24. egyptiske dynasti; imidlertid var den fremste byen i Egypt p\xc3\xa5 denne tiden Tanis, noe som antyder at det var en un\xc3\xb8dvendig korrigering av teksten, og at bibelforskeren Kenneth Kitchen er korrekt i \xc3\xa5 identifisere \xc2\xabSo\xc2\xbb med Osorkon IV fra det 22. egyptiske dynasti. Alternativt kan \xc2\xabSo\xc2\xbb referere til en mindre betydningsfull egypter, eksempelvis den egyptiske h\xc3\xa6rf\xc3\xb8reren Siebe som er nevnt i assyriske nedtegnelser.\n_START_SECTION_\nSlutten p\xc3\xa5 styret\n_START_PARAGRAPH_\nI henhold til Andre Kongebok skal Salmanassar ha tatt Hosea til fange og deretter beleiret Samaria. Ettersom rekkef\xc3\xb8lgen for hendelsene er slik som nevnt, er det mulig at Salmanassar har tilkalt Hosea til sitt assyriske hoff for \xc3\xa5 forklare den utelatte tributten, noe som f\xc3\xb8rte til at Israels konge ble satt i fangenskap og den assyriske h\xc3\xa6ren sendt til Israel. Uansett rekkef\xc3\xb8lgen av disse hendelsene, beleiret assyrerne Samaria i tre \xc3\xa5r f\xc3\xb8r byen ble erobret. Imidlertid d\xc3\xb8de Salmanassar kort tid etter og den assyriske h\xc3\xa6ren ble hjemkalt for \xc3\xa5 sikre tiltredelsen til Sargon II. Landet Israel, som hadde st\xc3\xa5tt imot assyrerne i \xc3\xa5revis uten en konge, gjorde \xc3\xb8yeblikkelig oppr\xc3\xb8r. Sargon II kom tilbake med h\xc3\xa6ren i 720 f.Kr. og pasifiserte provinsen, deporterte israelittene til bortenfor elven Eufrat, i henhold til hans egne inskripsjoner var det 27 290 mennesker. Deretter bosatte han det tidligere landet Israel med mennesker fra andre deler av det store assyriske riket: Babylon, Kutha, Avva, Hama og Sepharvaim. Forfatteren av Kongeb\xc3\xb8kene hevder at denne \xc3\xb8deleggelsen av Israel skjedde for de hadde gjort det \xc2\xabsom var ondt i Herrens \xc3\xb8yne, og dermed gjorde de ham rasende.\xc2\xbb _NEWLINE_Hva som skjedde med Hosea etter at konged\xc3\xb8mmet Israel ble \xc3\xb8delagt, og n\xc3\xa5r og hvor han d\xc3\xb8de er ukjent.\n_START_SECTION_\nKronologisk bemerkning\n_START_PARAGRAPH_\nKalenderen for beregning av \xc3\xa5rene til kongene i Judea og Israel ble forskj\xc3\xb8vet med seks m\xc3\xa5neder da det til Judea begynte i tishri (h\xc3\xb8sten) og det til Israel i nisan (v\xc3\xa5ren). Kryss-synkronisering mellom de to konged\xc3\xb8mmene har derfor ofte gjort det mulig \xc3\xa5 presisere begynnelsen og avslutningen til en kongetid innenfor en seks m\xc3\xa5neders utstrekning. I tilfellet Hosea viser synkroniseringen med kongetiden til Hiskia av Juda at han kom p\xc3\xa5 tronen en gang mellom f\xc3\xb8rste tisri i 732 f.Kr. og dagen f\xc3\xb8r f\xc3\xb8rste nisan 731 f.Kr. Slutten p\xc3\xa5 hans styre skjedde mellom f\xc3\xb8rste nisan 723 f.Kr. og dagen f\xc3\xb8r f\xc3\xb8rste tisri det samme \xc3\xa5ret. Denne presiseringen av datoene for Nosea er gitt ved senere forskere som bygde p\xc3\xa5 Thieles arbeid, ettersom Thiele ikke aksepterte Hosea/Hiskia-synkroniseringen i Andre Kongebok 18. At Hosea d\xc3\xb8de f\xc3\xb8r f\xc3\xb8rste tisri h\xc3\xb8sten 723 et tilleggsbevis som at det var Salmanassar, ikke Sargon II, som innledningsvis erobret Samaria. Salmanassar d\xc3\xb8de ikke f\xc3\xb8r desember 722 eller januar 721 f.Kr.'